300.000 de euro de la stat pentru companiile românești care se listează la BVB. Care sunt condițiile finanțării și ce companii pot accesa banii
Companiile românești care intenționează să se listeze la Bursa de Valori București, pe Piața Reglementată sau AeRO, vor avea posibilitatea să acceseze, din 7 iunie 2024, fonduri nerambursabile care acoperă costurile aferente derulării unei oferte publice sau a unui plasament privat și ulterior, admiterii la tranzacționare, arată un comunicat al Ministerului Fondurilor Europene (MIPE).